32000R0285
L 031/79
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 285/2000 НА КОМИСИЯТА
от 4 февруари 2000 година
за изменение на Регламент (ЕИО) № 1859/82 относно избора на отчетни стопанства с цел определяне на доходите на земеделските стопанства
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент № 79/65/ЕИО на Съвета от 15 юни 1965 г. относно създаване на система за събиране на счетоводна информация за доходите и икономическата дейност на земеделските стопанства в Европейската икономическа общност (1), последно изменен с Регламент (ЕО) № 1256/97 (2), и по-специално член 4, параграф 4 от него,
като има предвид, че:
(1)
Приложение I към Регламент (ЕИО) № 1859/82 на Комисията от 12 юли 1982 г. относно избора на отчетни стопанства с цел определяне на доходите на земеделските стопанства (3), последно изменен с Регламент (ЕО) № 60/97 (4), определя броя на отчетните стопанства по райони.
(2)
В случая на Гърция общият брой на отчетните стопанства е определен на 7 200 за 1985 г. и за следващите години. Оттогава този брой не е променян, независимо от значителното намаляване на броя на стопанствата в Гърция. Намаляването на броя на стопанствата е съпътствано от нарастване на средния размер на стопанствата и тяхното еднообразие, което е такова, че позволява да се постигне задоволителна представителност на базата на извадка, по-малка от използваната в момента. По тази причина в приложение I към Регламент (ЕИО) № 1859/82 следва да бъдат направени изменения.
(3)
Мерките, предвидени в настоящия регламент, са в съответствие със становището на Комитета на Общността за системата за земеделска счетоводна информация,
ПРИЕ НАСТОЯЩИЯ РЕГЛАМЕНТ:
Член 1
Таблицата за Гърция в приложение I към Регламент (ЕИО) № 1859/82 се заменя с таблицата, приложена към настоящия регламент.
Член 2
Настоящият регламент влиза в сила на седмия ден след публикуването му в Официален вестник на Европейските общности.
Той се прилага от началото на отчетната 1999 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 4 февруари 2000 година.